


PIEGĀDES LĪGUMS
	Jūrmalā
	
	Datums skatāms laika zīmogā


VSIA „Nacionālais rehabilitācijas centrs „Vaivari””, reģistrācijas Nr.40003273900, juridiskā adrese: Asaru prospekts 61, Jūrmala, LV-2008, turpmāk tekstā – „Pasūtītājs”, kuru uz statūtu pamata pārstāv valdes priekšsēdētāja Margarita Epermane un valdes loceklis Jānis Felts, no vienas puses, un
sabiedrība ar ierobežotu atbildību „Unihaus”, ar reģistrācijas numuru 40003931388, ar juridisko adresi Rīga, Brīvības gatve 223, LV-1039, turpmāk tekstā – „Piegādātājs”, kuru uz statūtu pamata pārstāv valdes loceklis Oskars Valainis, no otras puses, abi kopā un katrs atsevišķi turpmāk saukti – „Puses/ puse”, pamatojoties uz atklāta konkursa, ID Nr. VSIA NRC „Vaivari” 2023/64, turpmāk tekstā – „konkurss”, rezultātiem, noslēdz šāda satura līgumu, turpmāk tekstā – „Līgums”:
1. LĪGUMA PRIEKŠMETS
1.1. Piegādātājs apņemas pārdot, piegādāt, uzstādīt (ja attiecināms) ražošanas iekārtas -  Universālā slīpmašīna (turpmāk – Preces) Pasūtītāja norādītajās vietās, apmācīt lietošanā un nodrošināt ražotāja noteikto tehnisko uzraudzību garantijas laikā (ja attiecināms) saskaņā ar savu piedāvājumu konkursam.
1.2. Piegādājamās preces  ir norādītas Līguma pielikumā Nr.1.
1.3. Preču piegādi uz  VSIA „Nacionālais rehabilitācijas centrs „Vaivari”” (turpmāk tekstā – NRC „Vaivari”), kas atrodas Jūrmalā, Vēsmas ielā 13, telpu, to pieslēgšanu un/vai uzstādīšanu Piegādātājs nodrošina par saviem līdzekļiem un ar saviem resursiem.
2. PREČU KVALITĀTE UN GARANTIJA
2.1. [bookmark: _Ref107924697]Preču kvalitātei, iepakojumam un komplektībai ir jāatbilst standartiem, kas noteikti Latvijas Republikas (turpmāk – LR) normatīvajos aktos un prasībām, kas noteiktas konkursa nolikuma Tehniskajā specifikācijā.
2.2. [bookmark: _Ref107924699]Precēm jābūt pievienotai visai nepieciešamajai informācijai atbilstoši LR normatīvajiem aktiem.
2.3. Piegādātājs garantē piegādāto preču atbilstību Līguma 2.1. un 2.2. apakšpunkta noteikumiem, savam piedāvājumam konkursam, kā arī to, ka preču izmantošana atbilstoši to uzdevumam nenodarīs materiālus zaudējumus vai kaitējumu cilvēka veselībai.
2.4. Piegādātājs nodrošina Preču ražotāja noteiktās tehniskās apkopes, nomainot ražotāja noteiktos apkopes komplektus.
2.5. Piegādātājs precēm nodrošina garantiju, ja tās tiek izmantotas saskaņā ar to tehniskās dokumentācijas prasībām, 24 (divdesmit četri) gadi no preču piegādes brīža (abpusēja pieņemšanas-nodošanas akta parakstīšanas). Garantijas laikā precei radušos jebkādus bojājumus vai defektus Piegādātājs novērš par saviem līdzekļiem remontējot vai nomainot preces bojāto daļu, ja tas nav iespējams piegādājot jaunu preci.
2.6. Pasūtītājs 5 (piecu) darba dienu laikā rakstveidā paziņo Piegādātājam par jebkuru prasību, kas izriet no Līgumā noteiktās preču garantijas. Pieļaujamais garantijas remonta laiks ir ne vairāk kā 10 (desmit) darba dienas no paziņojuma saņemšanas brīža. Ja remonts nav iespējams noteiktajā laikā, Piegādātājs nodrošina Preces aizvietošanu uz garantijas remonta laiku.
2.7. Garantijas laikā Piegādātājs ir atbildīgs par katru defektu, kas radies piegādātai precei, ja vien bojājums nav saistīts ar preces nepareizu ekspluatāciju.
3. LĪGUMCENA, PREČU CENAS UN NORĒĶINU KĀRTĪBA
3.1. Līgumcena ir 13070,0 EUR (trīspadsmit tūkstoši septiņdesmit euro un 00 centi), bez PVN.
3.2. Samaksu par piegādātajām precēm Pasūtītājs veic ne vēlāk kā 30 (trīsdesmit) dienu laikā pēc rēķina saņemšanas un pieņemšanas – nodošanas akta abpusējas parakstīšanas brīža.
3.3. Samaksu par veikto pakalpojumu Pasūtītājs veic ne vēlāk kā 30 (trīsdesmit) dienu laikā pēc pakalpojuma veikšanas un rēķina saņemšanas un darbu izpildes aktu abpusējas parakstīšanas brīža. (tiks piemērots ja attiecināms uz konkrēto iepirkuma daļu)
3.4. Norēķini par saņemtajām precēm tiek veikti euro bezskaidras naudas pārskaitījuma veidā uz Piegādātāja kredītiestādes norēķinu kontu, kas norādīts Līgumā un Piegādātāja izsniegtajā rēķinā.
3.5. Par samaksas dienu tiek uzskatīta diena, kad Pasūtītājs veicis naudas pārskaitījumu, ko apliecina attiecīgs maksājuma uzdevums.
3.6. Līguma izpildes laikā Piegādātājam nav tiesības mainīt Līgumā noteiktās preču un pakalpojumu cenas.
4. PREČU PIEGĀDES KĀRTĪBA UN TERMIŅI
4.1. Preces tiek piegādāta vienā reizē saskaņā ar Līguma noteikumiem un Pasūtītājs pilnvarotās personas elektroniski izdarītiem pasūtījumiem. 
4.2. Piegādātājs apņemas piegādāt preces saskaņā 1.pielikumā norādīto termiņu darba dienās laikā no plkst. 9.00 līdz plkst. 16.00.
4.3. Preču piegādes veicamas atbilstoši Līguma noteikumiem. 
4.4. Piegādājamās preces nosūtāmas ar autotransportu, ievērojot LR spēkā esošos preču pārvadāšanas noteikumus.
4.5. Par preču piegādes dienu tiek uzskatīta diena, kad Pasūtītāja pilnvarotā persona pašrocīgi parakstījusi preču pieņemšanas – nodošanas aktu. Ar šo brīdi Pasūtītājam pāriet valdījuma tiesības un preču nejaušas bojāejas vai bojāšanās risks. Preču īpašuma tiesības Pasūtītājs iegūst tikai ar brīdi, kad pilnībā ir norēķinājies par tām ar Piegādātāju.
5. PREČU UN PAKALPOJUMU PIEŅEMŠANA
5.1. Piegādātāja pienākumi:
5.1.1. [bookmark: _Ref99361741]saskaņot piegādes laiku ne mazāk kā 2 (divas) darba dienas pirms piegādes veikšanas ar līgumā norādīto kontaktpersonu;
5.1.2. laikus, vismaz 5 (piecas) darba dienas pirms Preces piegādes termiņa iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas kavē Preces piegādi noteiktajā laikā; 
5.1.3. piegādāt Līguma un Latvijas Republikas normatīvo aktu prasībām atbilstošu, pienācīgas kvalitātes Preci saskaņā ar Līguma noteikumiem;
5.1.4. transportējot Preci, nodrošināt Preces un apkārtējās vides drošību pret iespējamajiem bojājumiem;
5.1.5. nodrošināt piegādei un uzstādīšanai izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Preces ražotāja un Latvijas Republikas spēkā esošo normatīvo aktu prasībām;
5.1.6. veikt iekārtas tehniskajā dokumentācijā pieprasītā garantētā elektroapgādes un vides parametru režīma pārbaudi; (tiks piemērots, ja attiecināms uz konkrēto iepirkuma daļu)
5.1.7. piegādāt preces lietošanas instrukciju latviešu valodā;
5.1.8. piegādāt preces ražotāja izdotu dokumentāciju, kurā noteikti veicamie apkopes darbi, elektrodrošības un funkcionālās pārbaudes, mērāmo parametru atbilstības robežas, darbu periodiskums un regulāri maināmie materiāli; (tiks piemērots, ja attiecināms uz konkrēto iepirkuma daļu)
5.1.9. veikt preces ražotāja noteiktās apkopes, elektrodrošības un funkcionālās pārbaudes uzstādot iekārtu, nododot attiecīgus pārskatus pasūtītājam, ja pārbaudes veiktas ražotāja rūpnīcā, nodot attiecīgus pārskatus par veiktajiem darbiem; (tiks piemērots, ja attiecināms uz konkrēto iepirkuma daļu)
5.1.10. nodrošināt tehniķa ierašanos iekārtas neprecīzas darbības vai salūšanas gadījumā  2 (divu) darba dienu laikā no izsaukuma brīža;
5.1.11. nodrošināt iespēju uz remonta laiku, ja tas paredzams ilgāk par 10 (desmit) darba dienām, aizvietot nestrādājošu iekārtu ar analogu Preci 5 (piecu) darba dienu laikā bez papildus samaksas.
5.1.12. Līguma prasībām neatbilstošas un/vai nekvalitatīvas Preces piegādes gadījumā, ne vēlā kā 10 (desmit) kalendāro dienu laikā apmainīt to pret jaunu, nelietotu un kvalitatīvu Preci uz sava rēķina; 
5.1.13. [bookmark: _Ref99361749]veikt vides sakārtošanu pēc Preces piegādes, nodrošinot visu iepakojuma materiālu izvešanu no teritorijas;
5.1.14. Pēc 6.1.1– 5.1.13. punktu izpildes sagatavot un nodot Pasūtītājam preces pieņemšanas — nodošanas aktu saskaņā ar 2.pielikumā norādīto formu;
5.1.15. Pēc abpusējas pieņemšanas – nodošanas akta parakstīšanas sagatavot un nodot Pasūtītājam rēķinu par piegādāto Preci, rēķinu jāpiegādā 3 (trīs) darba dienu laikā no tā izrakstīšanas datuma;
5.1.16. veikt preces ražotāja noteiktās apkopes, testus un pārbaudes garantijas laikā, ražotāja noteiktajā periodiskumā, nododot attiecīgus pārskatus pasūtītājam; (tiks piemērots, ja attiecināms uz konkrēto iepirkuma daļu)
5.1.17. iesniegt ražotāja izsniegu autorizāciju, ja iepirkumā iensiegtajai autorizācijai ir beidzies derīguma termiņš uz Preces piegādes vai Pakalpojuma sniegšanas laiku; (tiks piemērots, ja attiecināms uz konkrēto iepirkuma daļu)
5.1.18. veikt Līguma izpildi ar saviem spēkiem, resursiem un līdzekļiem.
5.2. Piegādātāja tiesības:
5.2.1. par piegādātu kvalitatīvu Preci savlaicīgi saņemt Līgumā noteikto samaksu;
5.2.2. saņemt no Pasūtītāja saistību izpildei nepieciešamo informāciju.
5.3. [bookmark: _Ref107924970]Pasūtītāja pienākumi:
5.3.1. pārbaudīt piegādāto Preču kvalitāti un atbilstību Līguma noteikumiem;
5.3.2. [bookmark: _Ref107924948]Līgumā noteiktajā kārtībā savlaicīgi samaksāt par pieņemto, Līguma prasībām atbilstošu un kvalitatīvu Preci.
5.4.    Pasūtītāja tiesības:
5.4.1. dot Piegādātājam saistošus norādījumus attiecībā uz Līguma izpildi;
5.4.2. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;
5.4.3. pieņemt, saskaņā ar Līguma noteikumiem piegādāto, Līguma prasībām atbilstošo, kvalitatīvo Preci;
5.4.4. nekvalitatīvas un Līguma prasībām neatbilstošas Preces piegādes gadījumā, lūgt Piegādātāju ne vēlāk kā 10 (desmit) kalendāro dienu laikā apmainīt to pret jaunu, nelietotu, Līguma prasībām atbilstošu; 
5.4.5. laicīgi saņemt no Piegādātāja informāciju un paskaidrojumus par iespējamajiem vai paredzamajiem kavējumiem Līguma izpildē;
5.4.6. apturēt Līguma izpildi Līguma 8.3.punktā noteiktajos gadījumos;
5.4.7. apturēt un atlikt Līgumā paredzēto maksājumu ārējā normatīvajā aktā vai šajā Līgumā noteiktajos gadījumos; 
5.4.8. aizstāt Pasūtītāju kā Pusi ar citu iestādi, ja Pasūtītāju kā iestādi reorganizē vai mainās tā kompetence. 
5.5. Pasūtītājs atsaka pieņemt Līguma izpildījumu, ja piegādāta nekvalitatīva un Līguma noteikumiem neatbilstoša Prece vai netiek iesniegti līgumā minēti dokumenti.
6. PERSONAS DATU AIZSARDZĪBA
6.1. Ja Piegādātājam Līguma izpildes ietvaros būs piekļuve personas datiem, Piegādātājs saskaņā ar Eiropas Parlamenta un Padomes 2016.gada 27.aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula, turpmāk – Regula) un tās 4.pantā noteiktajiem terminiem būs uzskatāms par apstrādātāju attiecībā uz Pasūtītāja vārdā veikto personas datu apstrādi, ko Piegādātājs ir uzņēmies veikt saskaņā ar Līgumu. Pasūtītājs ir šo personas datu pārzinis.
6.2. Piegādātājs nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi.
6.3. Piegādātājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Pušu darbiniekiem. 
6.4. Pasūtītājs nosaka personas datu apstrādes nolūkus, līdzekļus, apmēru un nodrošina, ka tiek veikta tikai tāda personas datu apstrāde, kurai ir tiesisks pamats.
6.5. Piegādātājs veic personas datu apstrādi godprātīgi un saskaņā ar spēkā esošajiem normatīvajiem aktiem, tajā skaitā Regulu, Līgumu un Pasūtītāja rakstveidā dotajām likumīgajām norādēm. Izpildītājs neizmanto personas datus savām vajadzībām vai citiem, no Līguma tieši neizrietošiem nolūkiem, vai citādi, kā vien saskaņā ar Pasūtītāja norādījumiem vai normatīvajiem aktiem.
6.6. Piegādātājs apņemas īstenot atbilstošus tehniskus un organizatoriskus pasākumus, lai nodrošinātu apstrādājamo personas datu drošības līmeni, ņemot vērā tehnikas līmeni, īstenošanas izmaksas un personas datu apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes risku attiecībā uz fizisku personu tiesībām un brīvībām, tai skaitā:
6.6.1. izmantot datortehniku ar licencētu programmatūru;
6.6.2. izmantot programmatūru, kurai vismaz reizi mēnesī tiek uzstādīti programmatūras ražotāja kritiskie un drošības atjauninājumi, ja tādi ir pieejami;
6.6.3. izmantot datortehniku, kura aprīkota ar strādājošu pretvīrusu programmatūru, kurai automātiski un regulāri atjauninās pretvīrusu definīcijas;
6.6.4. aizsargāt savu lokālo datortīklu ar ugunsmūri;
6.6.5. nodrošināt spēju laicīgi atjaunot personas datu pieejamību un piekļuvi tiem gadījumā, ja ir noticis fizisks vai tehnisks negadījums;
6.6.6. nodrošināt regulāru tehnisko un organizatorisko pasākumu efektivitātes testēšanu, izvērtēšanu un novērtēšanu, lai nodrošinātu personas datu apstrādes drošību.
6.7. Piegādātājs nodrošina, ka fiziskas personas, kuras Līguma izpildes ietvaros ir pilnvarotas apstrādāt personas datus Izpildītāja vārdā, ir rakstveidā apņēmušās ievērot konfidencialitāti vai viņām ir noteikts attiecīgs likumisks pienākums ievērot konfidencialitāti, tostarp, nelikumīgi neizpaust personas datus arī pēc darba tiesisko vai citu līgumisko attiecību izbeigšanās. Izpildītājs veic pasākumus, lai nodrošinātu, ka jebkura fiziska persona, kas darbojas Izpildītāja pakļautībā un kam ir piekļuve personas datiem Līguma izpildes ietvaros, tos neapstrādā bez Pasūtītāja norādījumiem, izņemot, ja minētajai personai tas jādara saskaņā ar normatīvajiem aktiem.
6.8. Ciktāl tas ir iespējams, Piegādātājs palīdz Pasūtītājam atbildēt uz pieprasījumiem par Regulā paredzēto datu subjekta tiesību īstenošanu.
6.9. Piegādātājs apņemas sniegt visu nepieciešamo informāciju pēc Pasūtītāja vai saskaņā ar Līgumu noteiktās Kontaktpersonas pieprasījuma, kas nepieciešama, lai apliecinātu, ka Izpildītājs pilda šajā Līgumā noteikto, tai skaitā apņemas sadarboties un bez kavēšanās sniegt informāciju Pasūtītāja organizēta audita vai pārbaudes laikā.
6.10. Piegādātājs bez iepriekšējas rakstiskas Pasūtītāja atļaujas nepiesaista citus apakšuzņēmējus. Ja Izpildītājs vēlās piesaistīt apakšuzņēmēju, Izpildītājs par to attiecīgi informē Pasūtītāju, sniedzot aprakstu par apakšuzņēmēju un tā sniegtajiem pakalpojumiem vismaz 5 (piecas) darba dienas pirms līguma ar apakšuzņēmēju noslēgšanas, tādējādi sniedzot Pasūtītājam iespēju iebilst pret šādām izmaiņām.
6.11. Piegādātājs nodrošina, ka gadījumā, ja Izpildītājs piesaista papildu apakšuzņēmēju konkrētu personas datu apstrādes darbību veikšanai Pasūtītāja vārdā saskaņā ar Līgumu, šim apakšuzņēmējam nosaka tos pašus personas datu aizsardzības pienākumus, kas ir noteikti šajā Līgumā.
6.12. Piegādātājs, tiklīdz tam kļuvis zināms personas datu aizsardzības pārkāpums vai ir aizdomas par personas datu aizsardzības pārkāpumu, bez nepamatotas kavēšanās paziņo par to Pasūtītājam.
6.13. Piegādātājs ciktāl tas ir iespējams un nav pretrunā ar normatīvajiem aktiem, informē Pasūtītāju par datu subjekta pieprasījumiem, valsts iestāžu vai citu personu pieprasījumiem izpaust Pasūtītāja vārdā apstrādājamos personas datus. Pirms atbildes sniegšanas, Izpildītājs apņemas saskaņot atbildes saturu ar Pasūtītāju.
6.14. Piegādātājs palīdz Pasūtītājam nodrošināt Regulas 32.pantā noteiktās apstrādes drošības prasības un 33-36.pantā noteiktos pienākumus.
6.15. Katra no Pusēm uzņemas atbildību par Līguma ietvaros uzņemto saistību izpildi atbilstoši Regulai un citiem spēkā esošiem normatīvajiem aktiem, kas regulē personas datu apstrādi un aizsardzību.
6.16. Puses vienojas, ka datu subjektu un trešo personu prasījumus Puses primāri nodod viena otrai risināšanā, atbilstoši pienākumiem, kas Pusēm izriet no Līguma, spēkā esošajiem normatīvajiem aktiem vai Pasūtītāja likumīgajām norādēm. Puses šādu prasījumu gadījumā izmanto visus saprātīgi iespējamos un samērīgos tiesiskos līdzekļus savu interešu aizstāvībai un prasījumu risināšanai un lai izvairītos no zaudējumiem sev un otrai Pusei.

7. PUŠU ATBILDĪBA
7.1. Līgumā noteikto saistību neizpildīšanas gadījumos vainīgā puse atlīdzina otrai pusei zaudējumus, bet Līgumā speciāli noteiktos gadījumos maksā arī līgumsodu, kura summa netiek ieskaitīta zaudējumu segšanai. Ar zaudējumiem šajā Līgumā Puses saprot izdevumus, mantas zudumus vai bojājumus, arī neiegūto labumu.
7.2. Par Līgumā noteiktā maksājuma termiņa nokavējumu, Piegādātājs var pieprasīt līgumsodu 0,1% apmērā no apmaksājamās summas par katru nokavēto dienu, bet ne vairāk kā 10 % no kavētā maksājuma summas.
7.3. Par preču piegādes vai garantijas darbu izpildes nokavējumu Līgumā noteiktajā termiņā, Pasūtītājs ir tiesīgs pieprasīt līgumsodu 0,1% apmērā no Preces vērtības par katru nokavēto dienu, bet ne vairāk kā 10% no Preces vērtības.
7.4. Līgumsoda samaksa neatbrīvo no saistību izpildes.
7.5. Atbildīgā persona no Pasūtītāja puses par Līguma izpildi ir VOPC vadītājs Ēriks Švēde, kontakttālrunis 29169320, e-pasts - eriks.svede@nrc.lv
7.6. [bookmark: _Ref133577430]Atbildīgā persona no Piegādātāja puses par Līguma izpildi ir ___, kontakttālrunis ____, e-pasts ________.
8. NEPĀRVARAMA VARA
8.1. Puses atbrīvotas no atbildības par daļēju vai pilnīgu saistību neizpildi, kas radusies nepārvaramas varas rezultātā. Šādos gadījumos Pušu attiecības risināmas saskaņā ar normatīvajiem aktiem.
9. LĪGUMA SPĒKĀ STĀŠANĀS, GROZĪŠANA, IZBEIGŠANA, STRĪDU IZSKATĪŠANA
9.1. [bookmark: _Ref107924869]Līgums stājas spēkā ar tā parakstīšanas brīdi un ir spēkā:
9.1.1. [bookmark: _Ref107924865]Par Preču piegādi 8 (astoņas) nedēļas no līguma noslēgšanas brīža vai līdz pilna apjoma preču piegādei. 
9.1.2. Garantijas noteikumi 24 mēneši no Preces piegādes termiņa.
9.1.3. Apkopes un pārbaudes veikšanas pakalpojumi 2 (divi) gadi no preces piegādes termiņa. (tiks piemērots, ja attiecināms uz konkrēto iepirkuma daļu)
9.2. Līgumu var grozīt vai izbeigt, Pusēm vienojoties. Visi Līguma grozījumi noformējami rakstveidā un pēc to parakstīšanas tie kļūst par Līguma neatņemamu sastāvdaļu.
9.3. [bookmark: _Ref107924823]Pasūtītājs ir tiesīgs atkāpties no Līguma vienpusēji, ja:
9.3.1. Piegādātājs ir piegādājis kvalitātes un Līguma noteikumiem neatbilstošas preces, par ko LR normatīvajos aktos noteiktajā kārtībā ir sastādīts atbilstošs akts;
9.3.2. Piegādātājs ir nokavējis Līgumā noteikto preču piegādes termiņu vai ražotāja noteikto servisa darbu termiņu vairāk kā 12 (divpadsmit) nedēļas;
9.3.3. līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.3.4. Pārdēvējs ir zaudējis ražotāja pilnvarojumu piegādāt Preces vai sniegt Pakalpojumu. (tiks piemērots, ja attiecināms uz konkrēto iepirkuma daļu)
9.4. Vienpusējas atkāpšanās no Līguma gadījumā, Pasūtītājs uz 6.6. punktā norādīto e-pastu nosūta Piegādātājam elektroniski parakstītu paziņojumu par atkāpšanos no Līguma, pamatojoties uz Līguma 8.3. punktu un minot konkrētu atkāpšanās iemeslu. Ar nosūtīto paziņojumu Puses uzskata, ka Līgums ir izbeigts.
9.5. Piegādātājs ir tiesīgs vienpusēji atkāpties no Līguma, 30 (trīsdesmit) dienas iepriekš par to brīdinot Pasūtītāju, ja Pastūtītājs nepilda savas Līguma 5.3. punktā noteiktās saistības. Par brīdinājumu tiek uzskatīts rakstveidā noformēts un Pasūtītāja nosūtīts paziņojums.
9.6. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties, strīdi tiek risināti LR normatīvajos aktos noteiktajā kārtībā.
10. CITI NOTEIKUMI
10.1. Puses ar saviem parakstiem apliecina, ka viņām ir saprotams Līguma saturs un nozīme, atzīst Līgumu par pareizu un labprātīgi vēlas to apliecināt.
10.2. Katrai pusei ir nekavējoties, bet ne vēlāk kā 3 (trīs) darba dienu laikā, jāziņo otrai pusei par savas juridiskās adreses vai norēķinu rekvizītu maiņu.
10.3. Gadījumos, kas nav paredzēti Līgumā, Puses rīkojas saskaņā ar LR normatīvajiem aktiem.
10.4. Līgums ir izstrādāts un noformēts elektroniski.
11. PUŠU JURIDISKĀS ADRESES UN REKVIZĪTI
	Pasūtītājs
	Piegādātājs

	VSIA „Nacionālais rehabilitācijas centrs „Vaivari””
Reģistrācijas Nr.: 40003273900
Adrese: Asaru prospekts 61, Jūrmala, LV-2008
Banka: AS SEB banka
Kods: UNLALV2X
Konta Nr.: LV13UNLA0010 0003 6010 1
Tālrunis: 66951122
Fakss: 67766314
e-pasts: info@nrc.lv
	SIA „UniHaus”
Brīvības gatve 223, Rīga, LV-1039
Reģ. Nr.: 40003931388
PVN Nr.: LV40003931388
A/S Swedbank, kods HABALV22
Konts LV50HABA0551017155701
Tālr. 29411026
e-pasts: unihaus@unihaus.lv

